MCM Boeke » MCMBOEKE
Written by MCM Boeke on December 7, 2015 . Posted in Boeke
Dit klink dalk soos 'n cliché, maar glo my, ek kon hierdie boek eenvoudig nie neersit toe ek dit eers begin lees het nie. Braam Hanekom, 'n deurwinterde kerkleier en 'n gesogte leierskapskonsultant, voer jou op die volgende bladsye mee op die reis van 'n leeftyd na die hartklop van relevante en God-getroue kerkwees. Op diep persoonlike, maar op weldeurdagte maniere spreek hy padlangs die krisisse en uitdagings voor die deur van die kerk aan. In dieselfde asem dui Braam ook belangrike nuwe roetes aan wat die kerk moet bewandel in hierdie uitdagende tye. Kosbare insigte rondom leierskap; die rol van leraars; prediking en effektiewe kommunikasie; die regte lees van ons nuwe kontekste, en hoe om warm en egte geloofsgemeenskap in plaaslike gemeentes te bevorder, word deur die loop van hierdie boek op kreatiewe maniere met jou gedeel. Wat 'n tydige, lewensnoodsaaklike boek vir kerkleiers en geloofsgemeenskappe! Lees dit, dan sal jy verstaan wat ek bedoel.
Buitengewone Professor, Eietydse Ekklesiologie, Universiteit van die Vrystaat en Navorsingsgenoot, Radboud Universiteit, Nijmegen
Verlies aan mag is nie noodwendig `n straf nie
Written by MCM Boeke on June 26, 2015 . Posted in Meditasies
Tradisionele magstrukture word tans tot in hul wortels uitgedaag. Dit gebeur in die politiek, die ekonomie, op militêre gebied en in die kerk. Moisés Naím het in 2013 `n uitstekende boek laat verskyn met die titel The End of Power. Daarin wys hy hoe tradisionele konsepte en setels van mag tans regoor die wêreld verander. In die hart van die twintigste eeu se verstaan van mag het Max Weber se analise van moderne burokrasieë gelê. Kortliks: hoe beter jy in hierargieë kon organiseer en so al groter word, hoe sterker het jy geword. Dit het gegeld vir die politiek, korporatiewe maatskappye, magtige konvensionele weermagte en groot denominasies in die kerk. Maar kyk bietjie wat het intussen gebeur.
Lesse geleer op die Camino
Written by MCM Boeke on July 9, 2012 . Posted in Meditasies
In Spanje is daar `n bekende pelgrimsroete, die Camino de Santiago de Compostela, of sommer net die Camino, soos die duisende stappers dit noem. Volgens oorlewering sou die apostel Jakobus dit gestap het. Hoe waar dit is, weet ons nie. Vandag is daar talle roetes uit verskillende lande wat na Santiago gevolg kan word. Die hoofroete begin by St Johns in Frankryk en eindig ongeveer 700 km verder in Santiago in Spanje. Ek en my vrou het onlangs die voorreg gehad om die laaste 200 km van die roete saam met vriende te stap.